Document ID: 31993R3450

Nariadenie Komisie (ES) č. 3450/93
zo 16. decembra 1993,
ktorým sa mení a dopĺňa nariadenie (EHS) č. 1767/82, (EHS) č. 2248/85, (EHS) č. 584/92, (EHS) č. 2164/92 a (EHS) č. 2219/92, pokiaľ ide o kódy kombinovanej nomenklatúry určitých syrov
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením Komisie (EHS) č. 2071/92 [2], a najmä na jeho článok 17 ods. 4,
keďže nariadenie Rady (EHS) č. 2551/93 z 10. augusta 1993, ktorým sa mení príloha I nariadenia Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku [3], ustanovuje od 1. januára 1994 zmenu niektorých podpoložiek číselného znaku KN 0406, týkajúcich sa syrov;
keďže je preto vhodné zmeniť a doplniť s účinkom od 1. januára 1994 tieto nariadenia, ktorých sa dotkli zmeny číselného znaku KN 0406:
- nariadenie Komisie (EHS) č. 1767/82 z 1. júla 1982, ktorým sa stanovujú vykonávacie pravidlá pre osobitné dovozné dávky pre určité mliečne výrobky [4], naposledy zmenené a doplnené nariadením (EHS) č. 2743/93 [5],
- nariadenie Komisie (EHS) č. 2248/85 z 25. júla1985, ktorým sa stanovujú vykonávacie pravidlá pre správnu pomoc pri vývoze určitého syra, na ktorý sa vzťahuje režim kvót a osobitné zaobchádzanie pri dovoze do Spojených štátov amerických [6], naposledy zmenené a doplnené nariadením (ES) č. 222/88 [7],
- nariadenie Komisie (EHS) č. 584/92 zo 6. marca 1992, ktorým sa v odvetví mlieka a mliečnych výrobkov stanovujú vykonávacie pravidlá k režimu podľa dočasných dohôd medzi spoločenstvom a Poľskou republikou, Maďarskou republikou a Českou a Slovenskou federatívnou republikou [8], v znení nariadenia (EHS) č. 2658/93 [9],
- nariadenie Komisie (EHS) č. 2164/92 z 30. júla 1992, ktorým sa stanovujú vykonávacie pravidlá k osobitnému režimu zásobovania Kanárskych ostrovov mliečnymi výrobkami a predbežný odhad dodávok [10], naposledy zmenené a doplnené nariadením (ES) č. 1828/93 [11],
- nariadenie Komisie (EHS) č. 2219/92 z 30. júla 1992, ktorým sa stanovujú vykonávacie pravidlá k osobitnému režimu zásobovania Madeiry mliečnymi výrobkami a predbežný odhad dodávok [12], naposledy zmenené a doplnené nariadením (ES) č. 1732/93 [13],
keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
V bodoch s), u) a v) prílohy I k nariadeniu (EHS) č. 1767/82 sa číselný znak KN 04069089 nahrádza číselnými znakmi KN 04069086, 04069087 a 04069088.
Článok 2
V prílohe I nariadenia (EHS) č. 2248/85 sa číselné znaky KN ex04069089 Maasdam, ex04069077 Samsø a ex04069089 Svenbo nahrádzajú číselnými znakmi KN ex04069087 Maasdam, ex04069076 Samsø a ex04069087 Svenbo.
Článok 3
V oddieli c prílohy I nariadenia (EHS) č. 584/92 sa číselný znak KN 04069089 nahrádza číselnými znakmi KN 04069086, 04069087 a 04069088.
Článok 4
Nariadenie (EHS) č. 2164/92 sa mení a dopĺňa takto:
1. v prílohe I sa číselný znak KN 04069077 nahrádza číselnými znakmi KN 04069076 a 04069078 a číselný znak KN 04069089 sa nahrádza číselnými znakmi KN 04069086, 04069087 a 04069088.
2. v prílohe II sa údaje týkajúce sa číselných znakov KN 04069077 a 04069089 nahrádzajú jednak údajmi týkajúcimi sa číselných znakov KN 04069076 a 04069078 a jednak údajmi týkajúcimi sa číselných znakov KN 04069086, 04069087 a 04069088 uvedenými v prílohe I tohto nariadenia.
Článok 5
V prílohe II nariadenia (EHS) č. 2219/92 sa údaje týkajúce číselných znakov KN 04069077 a 04069089 nahrádzajú jednak údajmi týkajúcimi sa číselných znakov KN 04069076 a 04069078, a jednak údajmi týkajúcimi sa číselných znakov KN 04069086, 04069087 a 04069088, uvedenými v prílohe II tohto nariadenia.
Článok 6
Toto nariadenie nadobúda účinnosť 1. januára 1994.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 16. decembra 1993

Labels: 3
17